Stačí len pridať lyžičku sušeného prášku, prevarenú vodu a pokrm je hotový. Či sú však naozaj také zdravé a zdravotne vyhovujúce, otestovali odborníci z českého časopisu dTest. Celkovo preverili 11 výrobkov. Dva z nich skončili pre vysoký obsah rakovinotvorných látok len s dostačujúcou známkou. Ako dopadli niektoré ďalšie?Hami - Batoľacie mlieko Opti nutriHipp Junior Combiotik 3Babylove Kindermilch/DMNestlé Beba Optipro 4Bebivita Kindermilch 1Hero Sunar complex 3
Odborníci si vzali pod lupu mlieka, ktoré sa podávajú deťom starším ako jeden rok. Prakticky však nejde o mlieko v prášku, keďže obsahuje rastlinné tuky. Toto názvoslovie však zľudovelo a používajú ho zákazníci aj výrobcovia. "Batoľacie mliečne formuly sú odporúčanou, nie nutnou súčasťou jedálneho lístka dieťaťa. Dieťa môže po roku veku konzumovať pasterizované plnotučné kravské mlieko a bude s ním prospievať," uviedol český pediater Martin Gregora.
V laboratóriách sa testovali mlieka na obsah nežiaducich látok, ako sú olovo, kadmium, ale aj rakovinotvorné monochlórpropandioly (MCPD). "V skúške prepadli, pretože pri ich odporučenom dávkovaní by došlo k prekročeniu tolerovateľnej dennej dávky mlieka Bebivita a Sunar Complex. Za tieto výsledky si oba zmieňované výrobky nemohli celkovo vyslúžiť lepšiu ako dostatočnú známku," uviedla Vanda Jarošová z českého mesačníka dTest.
Čo je MCPD
- chemické zlúčeniny monochlópropandioly vo voľnej aj viazanej forme
- vznikajú ako nežiaduce produkty pri výrobe a spracovaní rastlinných olejov
- považujú sa za rakovinotvorné látky, ktoré vyvolávajú neplodnosť u mužov
- tolerovateľná denná dávka (TDI) je 0,8 mikrogramu na kilogram telesnej hmotnosti
- obsah týchto látok v sušených detských mliekach sa prepočítal na dennú dávku výživy, ktorú odporúča výrobca na obale
- pri vyhodnocovaní odborníci predpokladali, že ročné dieťa podľa rastových grafov Štátneho zdravotného ústavu váži 9 kilogramov